ตรีชฎา เพชรรัตน์

ตรีชฎา หงษ์หยก (เกิด 5 ตุลาคม พ.ศ. 2529) ชื่อเล่น ปอย เป็นนักแสดงและนางแบบชาวไทย มีชื่อเสียงเป็นอย่างมากหลังประกวดเวทีนางงามระดับประเทศและระดับนานาชาติ ประจำปี 2547 หลังจากนั้นได้เซ็นสัญญาเป็นนักแสดงหลักในบริษัท Universe Hongkong ซึ่งเป็นค่ายภาพยนตร์ที่ประเทศฮ่องกง ปัจจุบันดำรงเป็นประธานบริษัทในเครือ BIOMT ซึ่งเป็นบริษัทโรงงานและรับวิจัย Biotechnology ย่านอโศก กรุงเทพมหานคร อ้างอิงปี 2565 กรมพัฒนาธุรกิจการค้า

 ประวัติ 
ปอย ตรีชฎา เป็นบุตรของนางสุวภัทร เพชรรัตน์ บิดาบังเกิดเกล้าคือ นายสุรศักดิ์ มาลยาภรณ์ มีน้องสาว ชื่อบี (ศุภนิดา มาลยาภรณ์) จบการศึกษาระดับประถมศึกษาจาก โรงเรียนเทศบาลเมืองภูเก็ต , มัธยมศึกษาตอนต้นจากโรงเรียนเทพมิตรศึกษา, มัธยมศึกษาตอนปลายจากโรงเรียนภูเก็ตวิทยาลัย เคยศึกษา ที่คณะวิทยาการจัดการ สาขานิเทศศาสตร์ ภาคพิเศษ มหาวิทยาลัยสวนดุสิต, คณะนิติศาสตร์ มหาวิทยาลัยอัสสัมชัญ, คณะศิลปกรรมศาสตร์ เอกการแสดง มหาวิทยาลัยสยาม ซึ่งอยู่ในเครือซูเปอร์สตาร์ อะคาเดมี่ และคณะวิทยาศาสตร์และเทคโนโลยี สาขาวิชาเทคโนโลยีเครื่องสำอาง มหาวิทยาลัยนอร์ทเชียงใหม่ ตามลำดับประวัติน้องปอย ตรีชฎา จากกระปุกดอตคอมน้องปอย ดาราปริศนาให้ หมอกฤษณ์ คอนเฟิร์มจากกระปุกดอตคอม หลังจากนั้นได้โอนหน่วยกิตจากมหาวิทยาลัยนอร์ทเชียงใหม่ มาสมทบกับที่มหาวิทยาลัยสยาม จนได้รับวุฒิการศึกษา ศิลปกรรมศาสตรบัณฑิต

ขณะอายุ 18ปีได้ประกวดมิสทิฟฟานี่ยูนิเวิร์ส  ประจำปี 2547 และได้รับตำแหน่งชนะเลิศ เป็นตัวแทนเข้าประกวดมิสอินเตอร์เนชั่นแนลควีนในโรงละครทิฟฟานีพัทยา จนได้รับตำแหน่งชนะเลิศ จึงเข้าสู่วงการบันเทิงเต็มตัว มีผลงานถ่ายแบบ การแสดงภาพยนตร์ ละคร และมิวสิกวิดีโอ

ตั้งแต่ปี 2556 ได้ร่วมแสดงในภาพยนตร์ฮ่องกง ได้ร่วมงานกับนักแสดงที่มีชื่อเสียง เช่น จาง เจียฮุย, กู่ เทียนเล่อ, หลิว ชิงหวิน และได้เซ็นสัญญากับบริษัทยูนิเวอร์สอาร์ติสต์เมเนจเมนต์ ของฮ่องกง และได้มีผลมาเรื่อย ๆ จนถึงปัจจุบัน

ปอย ตรีชฎา ได้สมรสกับ บรรลุ หงษ์หยก ในปี พ.ศ. 2566 โดยได้เข้าเฝ้า สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ก่อนเข้าพิธีสมรสตามประเพณีเปอรานากัน ในวันที่ 1 มีนาคม พ.ศ. 2566 ปลื้มปิติเจ้าฟ้าสิริวัณณวรีฯโปรดเกล้าฯ ให้บ่าวสาว ปอย ตรีชฎา-โอ๊ค เข้าเฝ้า

 จุดยืนทางการเมือง 
ปอย ตรีชฎา ประกาศจุดยืนไม่สนับสนุนรัฐบาลประยุทธ์ จันทร์โอชาหลังจากปรากฎโพสต์ในเฟซบุ๊กปลอมของจิรายุส วรรธนะสิน กล่าวว่าเธอเป็นกลุ่มกปปส. ‘ปอย ตรีชฎา’ จี้ลบชื่อ หลังถูกโยงม็อบ กปปส. บอกชัดๆ ไม่สนับสนุนเผด็จการ

 ผลงาน 
 ภาพยนตร์ 
 จ๊ะเอ๋ โกยแล้วจ้า (2009) รับบทเป็น ปอย
 With Love…ด้วยรัก (2010) รับบทเป็น สายฟ้าประวัติจากไทยฟิล์ม
 ปล้นนะยะ 2 อั๊ยยยย่ะ (2012) รับบทเป็น หมอยิ่งลักษณ์
 The White Storm (2013) รับบทเป็น มีนา
From Vegas to Macau II (2015)
Insomnia Lover (2016)
Witch Doctor (2016)
Poker Queen (2016) 
Game 2 (2018)
Dragon lady (2019)

 ละครโทรทัศน์ 
 ปี พ.ศ. เรื่อง บทบาท สถานีโทรทัศน์ 2550 รักเธอทุกวัน มนซี่ ช่อง 3 2551 หมวยอินเตอร์ หลิงหลิง (รับเชิญ) ช่อง 7 2560 นางแค้น ซินดี้ สมฤทธิ์ ช่องเวิร์คพอยท์ 2561 Club Friday the series 9 รักครั้งหนึ่ง ไม่ถึงตาย ตอน รักปลอมปลอม ตอย GMM 25 2567 อนาฅต ตอน นิราศแกะดำ วี เน็ตฟลิกซ์

 มิวสิกวีดีโอ 

 เพลง ไม่ใช่ผู้ชาย ของวง ดูบาดู
 เพลง สุขุมวิท ของวง ดูบาดู
 เพลง จากคนหนึ่งถึงอีกคน ของปาน ธนพร
 เพลง ความเฉยชาคือการบอกลาโดยไม่ต้องออกเสียง ของ เต้น นรารักษ์
 เพลง วิธีใช้ ของ สิงโต นำโชค feat. แสตมป์ อภิวัชร์ เอื้อถาวรสุข
เพลง LOVE ของ ดัง พันกร ร่วมกับ BOY@MEN
เพลง ต้องทำอย่างไร  ของ วง Portrait
เพลง นี่เธอได้ยินอะไรบ้างไหมของ Solid G โดย คุณบอยโกสิยพงษ์

 รางวัล 
 มิสทิฟฟานี่ยูนิเวิร์ส 2547
 มิสอินเตอร์เนชั่นแนลควีน 2547
 รางวัล The Nine Fever Awards ครั้งที่ 1 สาขา Miss Queen Fever สาวประเภทสองที่ได้รับความนิยม

 อ้างอิง 

 แหล่งข้อมูลอื่น 






หมวดหมู่:บุคคลจากอำเภอกะทู้
หมวดหมู่:ชาวไทยที่มีความหลากหลายทางเพศ
หมวดหมู่:นักแสดงหญิงข้ามเพศชาวไทย
หมวดหมู่:นางงามไทย
หมวดหมู่:มิสอินเตอร์เนชั่นแนลควีน
หมวดหมู่:มิสทิฟฟานี่ยูนิเวิร์ส
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงหญิงจากจังหวัดภูเก็ต
หมวดหมู่:นางแบบไทย
หมวดหมู่:บุคคลจากโรงเรียนภูเก็ตวิทยาลัย
หมวดหมู่:บุคคลจากวิทยาลัยดนตรีและศิลปะการแสดง มหาวิทยาลัยสยาม
หมวดหมู่:บุคคลจากคณะวิทยาการจัดการ มหาวิทยาลัยสวนดุสิต
หมวดหมู่:บุคคลจากคณะนิติศาสตร์ มหาวิทยาลัยอัสสัมชัญ
หมวดหมู่:บุคคลจากมหาวิทยาลัยนอร์ท-เชียงใหม่
หมวดหมู่:พุทธศาสนิกชนชาวไทย
หมวดหมู่:นักธุรกิจจากจังหวัดภูเก็ต
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
หมวดหมู่:ชาวไทยที่สมรสเพศเดียวกัน